Document ID: 32014D0355

KOMISIJOS ĮGYVENDINIMO SPRENDIMAS
2014 m. birželio 12 d.
kuriuo iš dalies keičiamas Sprendimas 2011/163/ES dėl trečiųjų šalių pagal Tarybos direktyvos 96/23/EB 29 straipsnį pateiktų planų patvirtinimo
(pranešta dokumentu Nr. C(2014) 3772)
(Tekstas svarbus EEE)
(2014/355/ES)
EUROPOS KOMISIJA,
atsižvelgdama į Sutartį dėl Europos Sąjungos veikimo,
atsižvelgdama į 1996 m. balandžio 29 d. Tarybos direktyvą 96/23/EB dėl kai kurių medžiagų ir jų likučių gyvuose gyvūnuose ir gyvūninės kilmės produktuose monitoringo priemonių, panaikinančią Direktyvas 85/358/EEB ir 86/469/EEB bei Sprendimus 89/187/EEB ir 91/664/EEB (1), ypač į jos 29 straipsnio 1 dalies ketvirtą pastraipą ir 29 straipsnio 2 dalį,
kadangi:
(1)
Direktyvoje 96/23/EB nustatytos medžiagų ir likučių grupių, išvardytų jos I priede, stebėsenos priemonės. Pagal tą direktyvą reikalaujama, kad trečiosios šalys, iš kurių valstybėms narėms leidžiama importuoti į tą direktyvą įtrauktus gyvūnus ir gyvūninius produktus, pateiktų likučių monitoringo planą, kuris suteiktų reikalaujamų garantijų. Į tą planą reikėtų įtraukti bent jau minėtame I priede išvardytų likučių ir medžiagų grupes;
(2)
Komisijos sprendimu 2011/163/ES (2) patvirtinti Direktyvos 96/23/EB 29 straipsnyje nurodyti planai (toliau - planai), pateikti tam tikrų sprendimo priede išvardytų trečiųjų šalių dėl tame sąraše nurodytų gyvūnų ir gyvūninių produktų;
(3)
atsižvelgiant į tam tikrų trečiųjų šalių pateiktus naujausius planus ir Komisijos gautą papildomą informaciją, būtina atnaujinti trečiųjų šalių, iš kurių valstybėms narėms leidžiama importuoti tam tikrus gyvūnus ir gyvūninius produktus, kaip nustatyta Direktyvoje 96/23/EB, sąrašą, kuris pateiktas Sprendimo 2011/163/ES priede (toliau - sąrašas);
(4)
Pitkerno Salos pateikė Komisijai planą dėl medaus. Plane pateikiamos pakankamos garantijos ir jis turėtų būti patvirtintas. Todėl su Pitkerno Salomis susijęs įrašas dėl medaus turėtų būti įtrauktas į sąrašą;
(5)
Ruanda pateikė Komisijai planą dėl medaus. Plane pateikiamos pakankamos garantijos ir jis turėtų būti patvirtintas. Todėl su Ruanda susijęs įrašas dėl medaus turėtų būti įtrauktas į sąrašą;
(6)
Ukraina pateikė Komisijai planą dėl galvijų ir kiaulių. Plane pateikiamos pakankamos garantijos ir jis turėtų būti patvirtintas. Todėl su Ukraina susiję įrašai dėl galvijų ir kiaulių turėtų būti įtraukti į sąrašą;
(7)
Jungtiniai Arabų Emyratai šiuo metu įrašyti į sąrašą dėl akvakultūros gyvūnų ir pieno (tik kupranugarių pieno). Tačiau Jungtiniai Arabų Emyratai nepateikė plano dėl akvakultūros gyvūnų, kaip reikalaujama pagal Direktyvos 96/23/EB 29 straipsnį. Todėl su Jungtiniais Arabų Emyratais susijęs įrašas dėl akvakultūros gyvūnų turėtų būti išbrauktas iš sąrašo;
(8)
todėl Sprendimą 2011/163/ES reikėtų atitinkamai iš dalies pakeisti;
(9)
šiame sprendime nustatytos priemonės atitinka Maisto grandinės ir gyvūnų sveikatos nuolatinio komiteto nuomonę,
PRIĖMĖ ŠĮ SPRENDIMĄ:
1 straipsnis
Sprendimo 2011/163/ES priedas pakeičiamas šio sprendimo priedo tekstu.
2 straipsnis
Šis sprendimas skirtas valstybėms narėms.
Priimta Briuselyje 2014 m. birželio 12 d.

Labels: 17
20
3
13
6
18